
Разработването на програма за развитие на БЪЛГАРСКА ФЕДЕРАЦИЯ НА КЛУБОВЕТЕ ПО СПОРТНИ ТАНЦИ стъпва на няколко основни елемента и работи за тяхното развитие и утвърждаване:

1) Място, развитие и принос на спортните танци в българския спорт
2) Масовизиране на спортните танци
3) Ролята и мястото на спортните танци сред подрастващото поколение. Развитие на детско-юношеския спорт
4) Високо спортно майсторство и постижения в спортните танци
5) НО
6) Образование
7) Българска Федерация на Клубовете по Спортни Танци с взаимодействие с Международни и европейски Федерации и организации. 



ОСНОВНА ЦЕЛ

Основната цел на Българска Федерация на Клубовете по Спортни Танци /БФКСТ/  и нейното ръководство е да възстанови доверието в клубовете, треньорите, състезателите и деятелите с нов подход и ново отношение. Да се създават условия за подобряване на здравето на децата и чрез развитие на спортната структура, популяризиране на масовия и професионален спорт (включително високото спортно майсторство).

	Основна концепция за създаването на тази програма е да се формулират общи крайни цели за постигане, за всеки занимаващ се с организирана форма на обучение по спортни танци. Независимо дали е клуб, състезател, треньор, деятел и т.н., за да се развива спорта е необходимо единствено в достигането на определени резултати, независимо кой по какъв начин е избрал да работи, важното е да се достигне крайната обща цел, която е за всички. Целта на тази програма е да е от полза за всеки клуб, да се подобри неговата работа и така да се повиши качеството във всяко едно отношение в организацията на спорта.

	Програмата има формулирани приоритети в рамките на всяка стратегическа област, структурирайки съдържанието в четири основни раздела:

1. СПОРТНИТЕ ТАНЦИ, СПОРТА И ОБЩЕСТВОТО
2. ВИЗИЯ, ЦЕННОСТИ И ЦЕЛИ
3. ОБЛАСТИ НА ДЕЙНОСТ
4. РАМКА НА СПОРТА И ПОДКРЕПА


1. СПОРТЪТ „СПОРТНИ ТАНЦИ“ И ОБЩЕСТВОТО

Спортът е най-голямата доброволна форма на движение и е с основен принос за обществото.  Спортните танци трябва да се конкурират с другите спортове за важни социални цели, което изисква политически и управленски опит и капацитет в клубовете и във федерацията, като ръководен орган.

В качеството си на социален спорт, какъвто е безспорно, спортните танци в обществото имат за съжаление не достатъчно добър имидж.

Спортните танци са спорт, който се практикува от малки деца до възрастни в напреднала възраст и нямат възрастово ограничение. Именно тук се вижда огромния социален ефект от този спорт – спорт с минимално количество травми и с важни превантивни мерки за здравето.

Национална Спортна Академия „Васил Левски“ осигурява добро образование и възпитава любов към този спорт.

БФКСТ  се ангажира да поддържа тесен диалог с висшите учебни заведения за въвеждането на спортните танци в учебната програмата. 

Състоянието на Спортните Танци в България видимо се подобрява предвид дейността на БФКСТ от получаването на спортен лиценз №45 от ММС на 20.12.2019г.  Федерацията работи в положителна насока с ММС и до 2022г. успешно развива спорта за високи постижения с програми към ММС и програми за кадрово осигуряване. За последните години има вече създадена традиция и вече БФКСТ може да се похвали с лицензирани спортни клубове, съдии, треньори които развиват спортните танци на високо спортно майсторство. Качествени световни имена и световни шампиони специалисти дават своите знания и допринасят за развитието на спортните танци в България. Състезателите от БФКСТ достигнаха призови места и титли на изявени международни турнири и първенства. Най – доброто класиране беше за Стефан Дончев и Лиляна Байлова на Световна купа за мъже и жени над 40 години сеньори организирано от Световния танцов състав. Състезателите завоюваха 2 място през 2020г. Които след това бяха и наградени от Министъра на младежта и спорта с почетни плакети.

БФКСТ има за цел да продължи да развива свои кадри, които да представляват България успешно в международен план.

С изготвянето на настоящата програма, БФКСТ ще има за цел да направи качествени промени в цялостната дейност, свързани с главната стратегия и насока на федерацията, а именно създаване на още по успешна работа в развитието на национален отбор, постигане на спортни резултати, гарантиращи доброто представяне на състезателите на световна и европейска сцена, участие също и на предстоящи Световни игри.

При изготвянето на програмата са използвани практики, приложени са съвременни методи за подготовка, базирани на научни разработки и международен опит, и гарантиращи постигането на резултати на световно ниво. 

Високото равнище на съвременния спорт и изключителната конкуренция изискват адекватна система за подготовка на нашите най-добри състезатели, съобразена с тенденциите за развитие в световен мащаб. Същевременно настъпилите икономически и социални промени в световен мащаб затрудняват значително обезпечаването на Програмата. За постигане на целите е необходимо да се създаде добра координация и да се намери оптималния вариант за съгласуване на дейностите между спорните клубове, ръководството на БФКСТ и Министерство на Младежта и Спорта.

Програмата акцентира върху осигуряването и на качествен и ефективен тренировъчен процес, отчитайки доминиращата роля на подготовката за развитието на състезателите и постигането на добри спортни резултати.



2. ВИЗИЯ, ЦЕННОСТИ И ЦЕЛИ

БФКСТ ще се характеризира с демокрация, лоялност и точност, доброволчество и прозрачност на управление. Ще се основава на стойностите работа в екип, здраве, честност и доверие, чистота в спорта.


2.1.  ОСНОВНИ ЦЕЛИ НА БФКСТ ЗА ПЕРИОДА ДО 2026г.:

1) Спортните танци да продължи да бъде сред масовите спортове в България
2) Развитие на спортистите, които вече се занимават със спортни танци
3) Значително увеличаване на активно занимаващите в детска възраст 


2.2.  В ТОЗИ СМИСЪЛ ЦЕЛИТЕ ПРЕД БФКСТ ЗА ПЕРИОДА ДО 2026г.  СА СЛЕДНИТЕ:

1) Увеличаване на дейностите в организацията на всички нива
2) Увеличаване на броя на спортните лагери 
3) Увеличаване на общия брой на деца и юноши 
4) Увеличаване на броя на хората с увреждания в клубовете.


2.3.  КОНКРЕТНИТЕ МЕРКИ СВЪРЗАНИ С ИЗПЪЛНЕНИЕТО НА ТЕЗИ ЦЕЛИ СА:

1) Предоставяне на безвъзмездна финансова и друга помощ за наемане на работа и последващи мерки за млади спортисти.
2) Разработване програма за деца и да се засили сътрудничеството с клубовете
3) Повишаване на сътрудничеството между спортните клубове и училищата 
4) Насърчаване на клубовете, да развиват спортни танци за възрастни любители и хора с увреждания.
5) Насърчаване на клубовете и други организации за сътрудничество, организиране на семинари  за обучение на юношите и младежите
6) Ангажимент с интерграцията на хората с увреждания в спортните клубове, както за практикуване на спорт, така и за участие в работата. 



3. ОБЛАСТИ НА ДЕЙНОСТТА

3.1. ОБХВАТ
3.2. ЕЛИТЕН СПОРТ
 

Националните отбори са нашите международни посланици и пример за подражание сред подрастващите състезатели и те трябва да бъдат носители на основни ценности като: 

1) Здраве, чрез начин на живот
2) Честност, чрез видими нагласи
3) Удоволствие от спорта, чрез майсторство
4) Обществена дейност, чрез медии
5) Безопасност, чрез доверие

БФКСТ ще подготвя и развива млади спортисти, които да се справят с предизвикателствата и да овладяват изискванията за постигане на международно най-високо ниво, и в крайна сметка да се превърнат в претенденти за най-високи отличия в света. Особено внимание, с оглед изпълнението на тази висока цел, следва да се обръща на детско-юношеските школи, където в най-ранна възраст започва изграждането на бъдещи елитни спортисти.   


3.2.1. ПРЕД ФЕДЕРАЦИЯТА ЦЕЛИТЕ ЗА РАЗВИТИЕ НА ЕЛИТНИЯ СПОРТ ДО 2026г. СА СЛЕДНИТЕ:

1) Създаване и формиране на национален отбор по спортни танци, в който да бъдат включени спортистите, с най-добри резултати за съответната година.
2) Подсигуряване на национална база за тренировки и подготовка на състезателите.
3) Участие в състезания, включени в календара на CSIT и други световни организации и призови класирания.
4) Призови места на състезатели от всички възрасти , както и Финалисти и полу-финалисти на Световни и Европейски първенства. 
5) Всички национални състезатели да бъдат чисти от употреба на забранени вещества
6) Подпомагане чрез програми за развитие на спортистите за високи спортни постижения  и осигуряване на финансиране за участие в официални европейски и световни първенства и игри. 



3.2.2. ДЕЙСТВИЯ ЗА ПРИЛАГАНЕ НА СТРАТЕГИЯТА ЗА ЕЛИТЕН СПОРТ:

1) Развитието на най-добрите състезатели в България да покрива международните стандарти
2) Провеждане на обучителни семинари за повишаване на капацитета на състезателите, треньорите и съдиите по спортни танци
3) Да се развива сътрудничество за обучение чрез обмен между клубовете
4) Разработване на по-нататъшни стъпки за развитие на младите спортисти след старша възраст
5) Проверка и контрол на всички национални състезатели, че спазват антидопинговите правила



3.3. СЪБИТИЯ

Всяко едно от нашите спортни събития е представяне на спорта на национално и международно ниво.
	Организаторите на състезания у нас в над 90% от случаите са клубове с подкрепата на местната административна власт и представители на местния бизнес. Мащабите на предлагания продукт са твърде малки и липсва реална конкуренция за организиране на състезания, от което разбира се страда и качеството. Неизбежна е промяната в това направление.

	Натрапчиво е впечатлението, че състезанията от вътрешния календар се организират само за самите участници в състезанието, без масовост, без медии. В повечето случаи липсва каквото и да е медийно представяне или в добрия случай то е на местно локално ниво. Така представени събитията в медийното пространство  трудно привличат спонсорски активности. От там по себе си трудно можем да очакваме развитие, а високо ниво не може да бъде постигнато. 

	Медийното отразяване на събитията по спортни танци е значителна предпоставка за работата и финансирането на спорта като цяло.  Чрез медиите може да се създаде продукт, всяко състезания по спортни танци може да бъде маркетингов и рекламен продукт, който при добра работа след време да бъде продаден като рекламни и медийни права. Имаме примера в телевизия Eurosport , която направи изключително много за популяризацията на спорта спортни танци.



3.3.1. ЦЕЛИ НА БФКСТ ДО 2026г.:

1) Увеличаване на броя на състезанията във възрастова група Деца, Юноши
2) Провеждане на всички Шампионати
3) Провеждане от 5 до 7 Национални Купи всяка година
4) Повишаване на категорията на българските съдии
5) Повишаване компетентността на треньорските кадри
6) Организиране и провеждане на официални първенства под егидата на Международната конфедерация която е член на Международния олимпийски комитет и сътрудничество и участие към спортни организации които провеждат други елитни и исторически първенства 
7) Организиране и провеждане на Европейско, Световно първенство, Световна или Европейска Купа на територията на България в някоя от възрастовите категории
8) Директно предаване по телевизията на състезание по спортни танци в България.



В ПЕРИОДА ДО 2026г. БФКСТ ЩЕ ПОЛАГА УСИЛИЯ В СЛЕДНИТЕ НАПРАВЛЕНИЯ:


3.4. ОБРАЗОВАНИЕ

Спортните танци се развиват непрекъснато и нуждата от съвременни знания, опит и методология е голяма. Необходими са усилия за образование, за увеличаване на компетентността на всички фактори, както в клубовете, така и във федерацията като цяло. Тя включва знания, опит, умения, ценности и нагласи. 

	Образованието трябва да бъде диференцирано за нуждите на местните клубове  и да бъде на най-високо ниво, покривайки световните стандарти. Един от факторите за успешна дейност за да се увеличи и задържи интереса към спортните танци от децата  и юношите е наличието на кадри, образовани треньори, които да работят със спортистите и не на последно място спортни мениджъри, умеещи правилно да управляват и развиват спортните клубове.   БФКСТ ще полага усилия и ще продължи традицията да работи с треньори които са световни имена в спортните танци. 

	Ние като федерация трябва да гарантираме прогреса на спорта, чрез осигуряване на необходимия брой образовани специалисти. За да има устойчиво развитие на спорта е необходимо да се инвестират усилия в повишаване на квалификацията на кадрите.

	БФКСТ ще подпомага клубовете да повишават своя образователен капацитет. Цялостното развитие на един клуб, в който има утвърдени стандарти за работа и се прилагат добри практики е предпоставка за по-добра работа, по-добро управление, по-високо качество в предлагания продукт, а това ще се отрази и в интереса и мотивацията на служителите, а от там и на всички практикуващи и занимаващи се с този вид спорт. 




3.4.1. ЦЕЛИТЕ НА БФКСТ ПО ОТНОШЕНИЕ НА ДЕЙНОСТ ОБРАЗОВАНИЕ ДО 2026г.:

1) Обучение на треньори с изявени световни треньори за нуждите на спорта
2) Налагането на стандарти за работа в спортните клубове
3) Повишаване на квалификацията на състезателите, треньори и съдии с международни външни лектори
4) Повишаване на обмена на добри практики между клубовете и съпоставяне с европейския опит
5) Разработване на програми за образование



4. РАМКА НА СПОРТА И ПОДКРЕПА



4.1. ЦЕЛИ НА БФКСТ ЗА ИКОНОМИЧЕСКАТА РАМКА ДО 2026г.:

1) Предвиждане и гарантиране на дългосрочно високо ниво на доходност, с което да се финансира и популяризира спортната дейност и обезпечи дейността на федерацията, като се подпомагат и клубовете особено в частта им детски школи
2) Да възобновим спортните танци като атрактивен обект за спонсорство и ние като коректни партньори на спонсорите
3) Увеличаване на времето за предаване на събития по спортни танци по телевизиите и социалните мрежи и привличане на дългосрочен медиен партньор и спонсор



4.2. МЕЖДУНАРОДНИ ДЕЙНОСТИ

Международната дейност и контактите извън границите на страната са от съществено значение за развитието на спортните танци и неговата регулация на национално ниво. 


Конкретните действия, които ще се предприемат за постигането на тези цели са:
1) Поддържане на постоянен контакт с представители на CSIT, DANCESPORT HERITAGE и други организации 
2) Укрепване на тясно сътрудничество  с представителите на другите федерации по време на конгресите, както и на  други спортни събития 
3) Обединяване и създаване на общи прояви с други световни федерации 
4) Подобряване работата на съдийския апарат у нас и насърчаване на кандидатите.



4.3. ИНФОРМАЦИЯ И КОМУНИКАЦИЯ



Изискванията за предоставяне на информация, както вътрешно, така и за международно ниво изисква БФКСТ да продължи да инвестира изграждането и развитието на web сайт  www.bdscf.org с полезна и точна информация в модерен профил. Целевите групи са клубовете по спортни танци, активни спортисти, аматьори и любители, партньори и родители като цяло. Сайтът е основният канал на фактическа информация за всички официални дейности на спортните танци в България. 

С цел достъпност и популяризиране на спортните танци БФКСТ ще обезпечи създаването и поддържането на създадена фейсбук и инстаграм страница на федерацията, на която вепе се анонсират всички спортни прояви на федерацията и нейните членове, както и ще продължи да презентира националните състезатели в отделните категории. 



4.3.1. ИНФОРМАЦИОННАТА СТРАТЕГИЯ НА ФЕДЕРАЦИЯТА ДО 2026г. Е СЛЕДНАТА:


1) Укрепване на репутацията на БФКСТ, чрез подаване на ясна и последователна информация към всички заинтересовани.
2) Установяване на добри информационни и комуникационни практики да гарантират прозрачност в процесите и вземането на решенията
3) Изпращане на решенията на УС на федерацията правейки ги по този начин достъпни за цялата спортна общественост.
4) Непрекъснато подобряване работата на сайта и своевременно качване на вана информация, максимално използване на възможностите му за работа, в полза популяризирането на вида на спорта. 
5) Подобряване на медийното отразяване на спорта в България.
6)  Продължение  на добри отношения с ММС, Обшини и дружи държавни структури, както и медиите и обществото като цяло.



4.4. ЛИДЕРСТВО, ОРГАНИЗАЦИЯ И УПРАВЛЕНИЕ


За да постигне БФКСТ всички заложени в тази стратегия цели, по настоящем вече е създадена необходимата организация. На лице са нужните кадри и правилната посока на развитие. Организацията и управлението ще се характеризират с доброволчество, демокрация, лоялност, точност и прозрачност на управление. Служителите на федерацията и всички заети с организирането на работния процес ще работят извънредно, защото имаме голяма нужда от доброволческите им усилия, а такава е спецификата на спортния процес. 

За да бъде БФКСТ необходимата движеща сила в развитието на спортните танци в България, е необходимо единство и близко сътрудничество между клубовете и федерацията. Необходима е и по-голяма ангажираност между членовете на Управителния Съвет и Клубовете. Изпълнението на целите и стратегиите изисква яснота в разпределението на отговорностите и пълномощията, така че всеки да знае своята роля и съвестно да я изпълнява. 



4.4.1. ЦЕЛИ НА БФКСТ ПО ОТНОШЕНИЕ НА ОРГАНИЗАЦИЯ И УПРАВЛЕНИЕ ДО 2026г.:

1) Спазване на устава и правилата на БФКСТ от спортните клубове членове на федерацията и вникване в процесите на организацията на УС.
2) Тясно сътрудничество с клубове, организиране на допълнителни спортни събития. 
3) Засилване присъствието сред подрастващите, ясна стратегия за развитие на школи по спортни танци сред учащите се.



4.4.2. КОНКРЕТНИ ДЕЙСТВИЯ НА СТРАТЕГИЯТА ПО ОТНОШЕНИЕ ОРГАНИЗАЦИЯТА И УПРАВЛЕНИЕТО:


1) Трябва да бъдат изяснени отговорностите при вземането на решения.
2) Гарантиране на изпълнението на Програмата, планиране Годишен План за действие на регионално и централно равнище
3) Установяване на ясни правила на управление и отчитане, чрез изясняване на ролите Федерация, УС, Клубове.
4) Насърчаване на клубовете да инициират и участват в спортни съвети, за да гарантират интересите на местно ниво.
5) Добра кадрова политика в рамките на настоящата икономическа и правна рамка
6) Развитие на уменията на обучаващите
7) Създаване на собствени треньорски кадри от световно ниво с висок рейтинг пред международни организации 



5. ЗАКЛЮЧЕНИЯ И ИЗВОДИ


С настоящата програма, БФКСТ отразява необходимостта от извършване на качествени промени в цялостната дейност на федерацията, свързани с главната стратегия и насока, а именно постигане на спортни резултати, гарантиращи добро представяне на състезателите на Световни и Европейски първенства.

	Високото равнище на съвременния спорт и изключителната конкуренция изискват адекватна система за подготовка на нашите най-добри състезатели, съобразена с тенденциите за развитие. Същевременно настъпилите икономически и социални промени в България затрудняват значително обезпечаването на Програмата. За постигане на целите е необходимо, да се създаде добра координация и да се намери оптималния вариант за съгласуване на дейностите между клубове по спортни танци, ръководството на БФКСТ и ММС.

	Програмата акцентира не само върху осигуряването на качествен и ефективен тренировъчен процес, отчитайки доминиращата роля на подготовката за развитието на състезателите и постигането на добри спортни резултати, а и върху необходимостта от промени в цялостната организация и структурирането на работния процес от спортните клубове до федерацията като цяло. 



	Настоящата програма за развитие на БФКСТ е утвърдена с протокол на ОС на БФКСТ от 04.03.2023г. 






Председател на БФКСТ:…………………………..
/Георги Найденов/   












